Diari Oficial de la Generalitat Valenciana


Sumari del DOGV 4840, del 13-09-2004 (2004/9166)

ORDRE de 7 de setembre de 2004, de la Conselleria d'Agricultura, Pesca i Alimentació, per la qual s'establixen ajudes a les explotacions citrícoles greument afectades per les gelades ocorregudes durant els últims dies del mes de febrer i els primers del mes de març de 2004 a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4840

Data del DOGV
:   13-09-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/9166


Data del document
:   07-09-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * catàstrofe agrícola
    * condicions atmosfèriques
    * agricultor
    * suport econòmic
    * ajuda a l'agricultura
    * desastre natural

ORDRE de 7 de setembre de 2004, de la Conselleria d'Agricultura, Pesca i Alimentació, per la qual s'establixen ajudes a les explotacions citrícoles greument afectades per les gelades ocorregudes durant els últims dies del mes de febrer i els primers del mes de març de 2004 a la Comunitat Valenciana. [2004/M9166]
  
Com a conseqüència de les gelades registrades els últims dies del mes de febrer i els primers del mes de març de 2004, causants de greus danys en les explotacions agràries de nombroses zones de la Comunitat Valenciana, el Consell de la Generalitat Valenciana ha establit una sèrie de mesures de suport per als afectats per esta contingència a través del Decret 34/2004, de 5 de març.
  
En aplicació d'allò que establix l'esmentat decret, la present ordre establix les ajudes a atorgar a les explotacions citrícoles greument afectades per a les quals en el moment en què s'ha produït esta incidència, no s'havia iniciat el període de subscripció de l'assegurança.
  
El Govern Valencià, davant d'esta situació, ha decidit establir una sèrie de mesures que pal·lien, en la mesura que es puga, els greus efectes produïts. Estes mesures no s'aplicaran per als riscos coberts per les assegurances agràries. Els danys que es pretén minorar es referixen a danys per pèrdua de collita.
  
Amb esta mesura es pretén ajudar els titulars de xicotetes i mitjanes explotacions, perquè puguen iniciar la recuperació de les explotacions agrícoles afectades i fer front a les labors culturals de la pròxima campanya.
  
Per això, i segons atribucions conferides per l'article 35 de la Llei de Govern Valencià,
  
ORDENE
  
Article 1. Objecte
  
La Conselleria d'Agricultura, Pesca i Alimentació concedirà ajudes econòmiques a aquells titulars d'explotacions citrícoles greument afectades per les gelades succeïdes durant els últims dies del mes de febrer i els primers del mes de març, que acrediten haver subscrit pòlissa d'assegurança agrària corresponent al Pla 2003 d'Assegurances Agràries, i les explotacions dels quals es troben ubicades en algun/s dels termes municipals que es relacionen en l'annex I.
  
Article 2. Sol·licituds i termini de presentació
  
Les sol·licituds d'ajuda es presentaran, per mitjà d'impresos que seran facilitats per la Conselleria d'Agricultura, Pesca i Alimentació, a les oficines comarcals de la pròpia conselleria o en qualsevol dels llocs que determina l'article 38 de la Llei 30/1992, i que apareixen al final del present text, en el termini de 20 dies hàbils, a partir de la data de publicació d'esta ordre en el Diari Oficial de la Generalitat Valenciana.
  
Les sol·licituds d'ajuda hauran d'anar acompanyades de la documentació següent:
  
a) Fotocòpia cotejada del NIF/CIF.
  
b) Fotocòpia cotejada de la subscripció de pòlissa d'assegurança agrària.
  
Si transcorreguts sis mesos des de l'endemà de la presentació de la sol·licitud no s'haguera dictat una resolució expressa, esta s'entendrà desestimada.
  
Article 3. Tipus d'ajudes
  
Les ajudes establides consistiran en:
  
a) Per als titulars d'explotacions citrícoles, per a les quals el període de subscripció de l'assegurança per a l'actual campanya no s'havia iniciat, i sempre que acrediten que durant la campanya 2003 havien subscrit una pòlissa d'assegurança agrària on el risc de gelada figure cobert, les ajudes revestiran la forma de bonificació del 100% en el tipus d'interés dels préstecs que se sol·liciten a l'empara del conveni que es firme entre la Conselleria d'Agricultura, Pesca i Alimentació i les entitats financeres col·laboradores.
  
b) Per als titulars d'explotacions citrícoles que, en la campanya 2003, hagueren subscrit una pòlissa d'assegurança per a riscos diferents del de cobertura per gelada, les ajudes revestiran la forma de bonificació del 50% en el tipus d'interés dels préstecs que se sol·liciten a l'empara del conveni que es firme entre la Conselleria d'Agricultura, Pesca i Alimentació i les entitats financeres col·laboradores.
  
Article 4. Finançament
  
De conformitat amb la disposició final tercera del Decret 34/2004, de 5 de març, del Consell, els crèdits necessaris per al finançament de les presents ajudes, tindran el caràcter de reconeixement preceptiu, a càrrec de l'aplicació pressupostària 65.08.91.1265.119.48.9, línia 1698, «Protecció de la Renda dels Agricultors».
  
El conseller d'Agricultura, Pesca i Alimentació formalitzarà, si és el cas, el conveni de col·laboració amb les entitats financeres col·laboradores, per a la instrumentació dels préstecs i el pagament de les bonificacions d'interés corresponents conforme a allò que s'ha assenyalat en la present ordre.
  
Article 5. Condicions de la bonificació dels préstecs
  
L'ajuda al cultiu dels cítrics establida en els apartats a) i b) de l'article tercer de la present ordre consistirà en la bonificació dels tipus d'interés de préstecs d'una duració màxima de cinc anys, sent el primer any de carència pel que fa a l'amortització de capital. Els interessos s'abonaran anualment.
  
La bonificació dels tipus d'interés començarà des de la data de formalització del préstec, sempre que el mateix s'haja formalitzat dins del període de 30 dies naturals posteriors a la recepció de la notificació de la resolució de concessió a l'interessat, excepte autorització expressa de la Direcció General de Producció i Comercialització Agrària.
  
Article 6. Parcel·les auxiliables
  
Es consideren com auxiliables aquelles parcel·les que acrediten posseir danys superiors al 30% de la producció que figure en la pòlissa de l'assegurança contractada. Per part de personal tècnic autoritzat per la Conselleria d'Agricultura, Pesca i Alimentació, es duran a terme les inspeccions necessàries de les parcel·les que figuren en les sol·licituds d'estes ajudes.
  
Article 7. Incompatibilitats
  
Estes ajudes seran incompatibles amb la percepció, per a este mateix sinistre, d'indemnització a càrrec de l'actual sistema d'assegurances agràries.
  
Article 8. Càlcul de les ajudes
  
Es considera com a preu màxim per al càlcul de l'ajuda el de 6.000 euros/ha de superfície ocupada pel cultiu dels cítrics.
  
Disposició addicional
  
Es delega en el director general de Producció i Comercialització Agrària la resolució de pagament de les ajudes previstes en la present ordre.
  
Disposicions finals
  
Primera
  
Es faculta el director general de Producció i Comercialització Agrària per a dictar les instruccions necessàries per al desenvolupament d'esta ordre.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 7 de setembre de 2004
  
El conseller d'Agricultura, Pesca i Alimentació,
  
JUAN GABRIEL COTINO FERRER
  
ANNEX I
  
Província d'Alacant
  
Adsubia, Alcalalí, Algorfa, Beniarbeig, Benidoleig, Benimantell, Benimeli, Bolulla, Callosa d'En Sarrià, el Castell de Guadalest, Daya Nueva, Dénia, Nucia, la; Ondara, Orba, Pedreguer, Pego, Poblets, els, Polop, el Ràfol d'Almúnia, Sagra, Sanet, Tormos, Vall'Ebo, Verger el; Xàbia.
  
Província de Castelló
  
Algimia d'Alomonacid, Almassora, Almenara, Alquerías del Niño Perdido, Altura, Benicarló, Castellnovo, Xilxes, Geldo, Jérica, Llosa, la; Matet, Moncofa, Navajas, Nules, Onda, Sant Jordi, Segorbe, Soneja, Sot de Ferrer, Torreblanca, Vall d'Almonacid, Vall d'Uixó, la; Vila-real, Vinaròs.
  
Província de València
  
Ador, Atzeneta d'Albaida, Agullent, Aielo de Rugat, Aielo de Malferit, Alaquàs, Albaida, Albal, Albalat dels Tarongers, Albalat de la Ribera, Albalat dels Sorells, Alberic, Alborache, Alboraya, Albuixech, Alcàntera de Xúquer, Alcàsser, Alcúdia, l'; Alcúdia de Crespins, l'; Aldaia, Alfafar, Alfara de Algimia, Alfara del Patriarca, Alfarp, Alfarrasí, Alfauir, Algar de Palancia, Algemesí, Algimia de Alfara, Alginet, Almàssera, Almiserà, Almoines, Almussafes, l'Alqueria de la Comtessa, Alzira, Anna, Antella, Barx, Barxeta, Bèlgida, Beneixida, Bellreguard, Benaguasil, Benavites, Benetússer, Beniarjó, Beniatjar, Benicolet, Benifaió, Benifairó de la Valldigna, Benifairó de les Valls, Benimodo, Beniflá, Benigánim, Benimuslem, Beniparrell, Benirredrà, Benisanó, Benissoda, Bétera, Bicorp, Bolbaite, Bonrepòs i Mirambell, Bufali, Bugarra, Buñol, Burjassot, Canals, Canet d'En Berenguer, Carcaixent, Càrcer, Carlet, Carrícola, Casinos, Castelló de la Ribera, Castelló de Rugat, Castellonet de la Conquesta, Catadau, Catarroja, Cerdà, Chella, Chera, Cheste, Chiva, Chulilla, Corbera, Cotes, Cullera, Daimús, Domeño, Eliana, l'; Emperador, Enguera, Ènova, l'; Estivella, Estubeny, Faura, Favara, Foios, Font d'En Carròs, la; Fortaleny, Gandia, Gavarda, Genovés, Gestalgar, Gilet, Granja de la Costera, la; Godella, Godelleta, Guadasequies, Guadassuar, Guardamar de la Safor, Llanera de Ranes, Llaurí, Llíria, Llocnou d'En Fenollet, Llombai, Llosa de Ranes, la; Llutxent, Loriguilla, Llosa del Bisbe, la; Llocnou de Sant Jeroni, Macastre, Manises, Manuel, Marines, Masalavés, Massalfassar, Massamagrell, Massanassa, Meliana, Millares, Miramar, Mislata, Moixent, Moncada, Monserrat, Montaverner, Montesa, Montichelvo, Montroy, Museros, Náquera, Navarrés, Novetlè, Oliva, Olocau, Ontinyent, Otos, Paiporta, Palma de Gandía, Palmera, Palomar, el; Paterna, Pedralba, Petrés, Picanya, Picassent, Piles, Pinet, la Pobla del Duc, Pobla de Farnals, la; Pobla Llarga, la; Pobla de Vallbona, la; Polinyà de Xúquer, Potríes, Puçol, Puig, Quart de Poblet, Quart de les Valls, Quartell, Quatretonda, Quesa, Rafelbunyol, Rafelcofer, Rafelguaraf, Ráfol de Salem, Real de Gandía, Real de Montroi, Riba-roja de Túria, Riola, Rocafort, Rotglà i Corberà, Rótova, Rugat, Sagunt, Salem, San Antonio de Benagéber, San Juan de Énova, Sedaví, Segart, Sellent, Sempere, Senyera, Serra, Silla, Simat de la Valldigna, Sollana, Sot de Chera, Sueca, Sumacàrcer, Tavernes Blanques, Tavernes de la Valldigna, Terrateig, Torrella, Torrent, Torres Torres, Tous, Turís, València, Vallada, Vallés, Vilamarxant, Villalonga, Villar del Arzobispo, Vinalesa, Xàtiva, Xeraco, Xeresa, Xirivella.